На основу чл. 137. и 138. Закона о спорту („Сл.гласник РС“, бр.24/11 и 99/2011- др. закони), члана 68. Статута Општине Владичин Хан ( „Службени гласник Пчињског округа“, број 21/08 и 8/09 и „Службени гласник Града Врања“, број 11/2013), Одлуке о буџету општине Владичин Хан за 2016. годину („Сл. гласник града Врања 28/15), Програма развоја спорта у општини Владичин Хан за период од 2015-2018.године бр.06-175/10/2015-01, члана 30. Одлуке о Општинском већу Општине Владичин Хан ( „Службени гласник Пчињског округа“, број 23/08) и члана 51. Пословника Општинског већа Општине Владичин Хан ( „Службени гласник Града Врања“, број 40/13),

 **ПРАВИЛНИК**

 **О ФИНАНСИРАЊУ/СУФИНАНСИРАЊУ**

 **У ОБЛАСТИ СПОРТА ОПШТИНЕ ВЛАДИЧИН ХАН**

**ОСНОВНЕ ОДРЕДБЕ**

**Члан 1.**

 Правилником о финансирању у области спорта општине Владичин Хан (у даљем тексту Правилник) утврђују се основна поља финансирања у области спорта и физичке културе која се примењују на сва спортска удружења (клубове) и савезе и на све остале спортске субјекте на подручју општине Владичин Хан.

**Члан 2.**

Право на финансијска средства из буџета општине Владичин Хан имају спортски савези као предлагачи програма и спортска удружења (клубови) које доприносе развоју спорта, а чије је седиште на подручју општине Владичин Хан, уз услов да задовољавају наведене критеријуме предвиђене овим Правилником и Правилником о категоризацији спортских удружења (клубова) из области такмичарског спорта општине Владичин Хан.

 **Члан 3.**

Носилац програма мора да :

* буде уписан у одговарајући регистар у складу са законом;
* да има седиште на територији општине Владичин Хан;
* да је директно одговоран за реализацију програма рада и утрошка средстава;
* да је претходно обављао делатност у области спорта најмање 2 године;
* да испуњава услове за обављање спортских активности и делатности које су у вези са предлогом програма у складу са Законом о спорту.

Носилац програма не може да:

* буде у поступку ликвидације, стечаја и под привременом забраном обављања делатности;
* има блокаду пословног рачуна, пореске дугове или дугове према организацијама социјалног осигурања;
* буде последње две године правноснажном одлуком кажњен за прекршај или привредни преступ у вези са његовом делатношћу.

**Члан 4.**

 Носиоцу програма неће се одобрити програм у поступку доделе средстава, ако је

намерно или с крајњом непажњом лажно приказао податке тражене у обрасцима за подношење програма или ако је пропустио да достави све потребне информације и податке

**Члан 5.**

**Основна поља финансирања на нивоу општине Владичин Хан :**

* ТАКМИЧАРСКИ СПОРТ (редован и додатни програм)
* ПОСЕБНИ ПРОГРАМИ
* ШКОЛСКИ СПОРТ
* РЕКРЕАТИВНИ СПОРТ
* СПОРТ ЛИЦА СА ИНВАЛИДИТЕТОМ
* СПОРТСКИ САВЕЗ
* СПОРТСКЕ ПРИРЕДБЕ И ТРАДИЦИОНАЛНА СПОРТСКА ТАКМИЧЕЊА

 **ТАКМИЧАРСКИ СПОРТ (редован програм)**

**Члан 6.**

За средства опредељена за редовни програм финансирања могу конкурисати сва спортска удружења (клубови) са седиштем на територији општине Владичин Хан који испуњавају услове предвиђене Правилником о категоризацији спортских удружења (клубова) из области такмичарског спорта а преко Спортског савеза општине Владичин Хан који је предлагач програма.

**Члан 7.**

Укупан износ средстава предвиђен за редовне програме такмичарских клубова распоређује се на основу добијених бодова за сваки клуб посебно. Утврђени износ средстава у динарима представља полугодишњу донацију спортских удружења (клубова) за финансирање/суфинансирање рада спортских удружења (клубова) из средстава за редовни програм.

 .

**Члан 8.**

 За реализацију финансирања из поља редовног програма могуће је обезбедити средства за следећу врсту трошкова :

* Годишња котизација за чланство у матичном савезу
* Котизација за учешће на такмичењу
* Трошкови регистрације играча
* Трошкови лекарских прегледа
* Трошкови осигурања играча
* Трошкови лекара на такмичењима
* Превозни трошкови за редовна такмичења
* Трошкови смештаја на редовним такмичењима
* Трошкови исхране на такмичењима
* Трошкови тренера
* Хранарина играча
* Трошкови одржавања спортских терена (кошење, обележавање…)
* Таксе за службена лица на утакмицама
* Путни трошкови службених лица на утакмицама
* Превозни трошкови доласка на тренинг и одласка са тренинга
* Трошкови коришћења спортских објеката
* Остали трошкови везани за директно функционисање клуба (књиговодствене услуге, поштански трошкови, банкарске провизије, пријаве утакмица, режијски трошкови уколико постоје...)
* Трошкови припрема.

Превозни трошкови на редовна такмичења признају се за све селекције с тим да уколико се користи организован превоз код регистрованог превозника, трошкови превоза не могу бити већи од 40% од цене погонског горива по пређеном километру, а уколико се користи сопствени превоз признаје се 12% од цене погонског горива по пређеном километру уз увећање за припадајуће трошкове путарине, по возилу.

Трошкови исхране (пљескавица/сендвич + вода/сок) на такмичењима признају се и приликом гостовања екипе и приликом одигравања утакмица/такмичења на домаћем терену***.*** (300 дин. трошкови исхране по играчу на домаћем терену) .

Трошкови тренера признају се на основу уговора о делу до износа од 10.000 дин МЕСЕЧНО ПО СЕЛЕКЦИЈИ увећано за припадајуће порезе и доприносе.

Хранарина играча лимитира се на 40 % од укупне масе средстава која припада клубу за 2016. годину.

Превозни трошкови доласка на тренинг и одласка са тренинга признају се играчима и тренерима и то највише до неопорезивог законског износа за оне играче и тренере који путују мање од 30 км у једном правцу.

Оправданим трошковима не сматрају се следећи трошкови :

* дугови и покривање губитака или задужења;
* трошкови куповине земљишта и зграда, изградња и реконструкција спортске инфраструктуре, осим када су на то сагласност дали органи локалне самоуправе;
* трошкови отплате рата по основу раније закључених уговора (лизинг, кредит);
* куповина алкохолних пића и дувана;
* казне;
* трошкови губитка због промене курса валута на финансијском тржишту.

Одобрена средства за редовне програме достављају се директно спортским удружењима (клубовима) на њихов жиро - рачун, у оној динамици која је наведена у уговору о финансирању/суфинансирању програма који потписују спортско удружење и надлежни орган локалне самоуправе.

**СРЕДСТВА ЗА ФУНКЦИОНИСАЊЕ СПОРТСКИХ САВЕЗА**

**Члан 09.**

**а) Спортски савез општине Владичин Хан**

У складу са чланом 138. став 3. Закона о спорту, програми из члана 137. став 1. тач.1), 3), 4), 6), 8), 12), 13) и 14) Закон о спорту подносе се јединици локалне самоуправе преко територијалног Спортског Савеза.

 Спортски савез општине Владичин Хан подноси програм за редовно и посебно финансирање/суфинансирање програма из свог делокруга рада. У програму се наводе основни подаци о активностима Спортског савеза општине Владичин Хан и потребна финансијска средства за реализацију наведених програма, као и предлог средстава за редовно функционисање савеза (режијски трошкови, материјални трошкови, зараде, хонорари и др. )

Износ финансијских средстава за Спортски савез општине Владичин Хан зависи од: :

* укупно расположивих средстава за ову позицију у годишњем финансијском плану ;
* броја програма и пројеката које Спортски савез општине Владичин Хан планира да реализује;
* комплетности приложене документације;
* висине ванбуџетских средстава која обезбеђује подносилац програма

Спортски Савез општине Владичин Хан је надлежан за рационално и наменско коришћење слободних термина спортских објеката својих чланова.

**ПРОГРАМИ СПОРТСКИХ ОРГАНИЗАЦИЈА КОЈИ НИСУ У ТАКМИЧАРСКОМ СИСТЕМУ**

**Члан 10.**

 Предлагач програма спортских организација које нису из области такмичарског спорта је територијални Спортски Савез.

Право на финансирање посебних програма клубова у области спорта остварују клубови под следећим условима:

* Да су регистровани на територији општине Владичин Хан;
* Да своју основну програмску активност реализују на територији општине Владичин Хан
* Да имају чланство и обезбеђен континуиран стручно-педагошки рад;
* Да је њихово деловање од општег интереса за општину Владичин Хан;

Приоритет у финансирању из средстава опредељених за ове намене имаће они клубови који су у ранијем периоду већ били финансирани преко буџета Општине.

Могућност финансирања добиће и они клубови за чије програме Комисија за спорт процени да су од општег интереса за Општину и да их као такве треба финансијски подржати, уз услов да финансијска средства опредељена за посебне програме буду довољна за те намене.

**ШКОЛСКИ СПОРТ**

**Члан 11.**

 Спортски савез општине Владичин Хан предлаже програм за суфинансирање програма установа из области предшколског и школског спорта на територији општине Владичин Хан, са основним подацима о програму и финансијским показатељима (приходи и расходи).

 Износ финансијских средстава за реализацију овог програма обезбеђује се у складу са могућностима:

* годишњег финансијског плана ;
* броја програма који конкуришу за финансирање/суфинансирање у области школског спорта;
* комплетности приложене документације;
* броја учесника, како школа, тако и предшколаца, ученика и студената;
* висине ванбуџетских средстава која обезбеђује подносилац програма.

Носиоцу програма школских такмичења обрзбеђују се средства за:

* организацију такмичења;
* спортски реквизити за такмичења
* реконструкцију, санацију и адаптацију школских објеката

- део трошкова за републичка школска такмичења на територији општине Владичин Хан

**РЕКРЕАТИВНИ СПОРТ**

**Члан 12.**

 Спортски савез општине Владичин Хан предлаже програм за суфинансирање рекреативних активности грађана са основним подацима о организацији такмичења и реализацији спортских активности грађана, као и о финансијским показатељима (приходи и расходи).

 Износ финансијских средстава за сваки појединачни програм зависи од :

* укупно расположивих средстава за ову позицију у годишњм финансијском плану ;
* броја програма који конкуришу за финансирање/суфинансирање у области рекреативног спорта ;
* комплетности приложене документације;
* броја учесника (екипа и појединаца);
* висине ванбуџетских средстава која обезбеђује подносилац програма.

**СПОРТ ЛИЦА СА ИНВАЛИДИТЕТОМ**

**Члан 13.**

Спортски савез општине Владичин Хан предлаже програм за суфинансирање, спортских активности лица са инвалидитетом, са основним подацима о програму и финансијским показатељима (приходи и расходи).

Износ финансијских средстава за сваки појединачни програм зависи од :

* укупно расположивих средстава за ову позицију у годишњм финансијском плану ;
* броја програма који конкуришу за финансирање/суфинансирање у области спорта лица са инвалидитетом;
* комплетности приложене документације;
* броја учесника (екипа и појединаца);
* висине ванбуџетских средстава која обезбеђује подносилац програма.

**СПОРТСКЕ ПРИРЕДБЕ И ТРАДИЦИОНАЛНА СПОРТСКА ТАКМИЧЕЊА**

**Члан 14.**

Спортски савез општине Владичин Хан предлаже програм за суфинансирање спортских приредби и трдиционалних спортских такмичења. Организовање и учешће на спортским приредбама спада у потребе и интересе грађана у области спорта у јединици локалне самоуправе, из члана 137 *став 1. тач. 1), 3), 5), 6) и 8)* Закона о спорту.

Спортске приредбе се организују у облику спортских манифестација (фестивал, сусрети, смотре, игре и сл).

Износ финансијских средстава за сваки појединачни програм зависи од :

* укупно расположивих средстава за ову позицију у годишњм финансијском плану ;
* броја програма који конкуришу за финансирање/суфинансирање у области спорта лица са инвалидитетом;
* комплетности приложене документације;
* броја учесника (екипа и појединаца);
* висине ванбуџетских средстава која обезбеђује подносилац програма.

**ОСТАЛА ПОЉА ФИНАНСИРАЊА**

**Члан 15.**

Општинско веће општине Владичин Хан у виду резерве може определити одређен износ средстава од укупних средстава намењених за спорт и то за одобравање финансирања/суфинансирања врхунских спортиста, спортских удружења (клубова) , као и за остале расходе.

**Врхунски спортисти**

 Спортска удружења (клубови) за своје активне спортисте из олимпијских спортова који су носиоци националних признања (освајачи олимпијских, светских и европских медаља), могу предати посебан захтев за помоћ у осигурању и побољшању услова врхунским спортистима ( набавка опреме, набавка реквизита, стручно усавршавање и сл.). Средства за ове намене се обезбеђују из текуће резерве, а одобрава их надлежни орган општине Владичин Хан)

**Спортска удружења (клубови)**

Спортска удружења (клубови) који у току сезоне промене ранг такмичења у смислу преласка у виши ранг такмичења или имају значајну спортску традицију (вишедеценијско постојање, остварене спортске резултате у прошлости), квалитетну организацију спортског менаџмента и који се такмиче у спортским гранама од националног значаја и традиције, по којима је град препознатљив, могу бити додатно финансирани из текуће резерве, а средства одобрава општинско веће општине Владичин Хан.

**Остали расходи**

 Средства ће се одобравати по ванредним захтевима спортских организација (клубова) и осталих корисника финансијских средстава из области спорта поред наведеног и за непланиране и непредвиђене расходе који настану у току године, а одобрава их Општинско веће општуне Владичин Хан

**ДОКУМЕНТАЦИЈА КОЈА СЕ ПОДНОСИ УЗ ПРЕДЛОГ ПРОГРАМА**

**Члан 16.**

Предлози програма подносе се посебно за сваког носиоца програма и посебно за сваку област, територијалном Спортском Савезу као предлагачу ***носиоца*** програма.

Предлог програма садржи детаљне податке о :

* носиоцу програма ;
* области у којој се остварује програм ;
* учесницима у реализацији програма и својству у коме се ангажују ;
* циљевима и очекиваним резултатима, укључујући које ће проблеме програм решити и којим групама популације и на који начин ће програм користити;
* врсти и садржини активности и времену и месту реализације програма, односно обављања активности ;
* како ће се вршити оцењивање успешности програма (вредновање резултата програма) ;
* буџету програма, односно потребним новчаним средствима, исказаним према врстама трошкова и утврђеним обрачуном или у паушалном износу ;
* временском плану употребе средстава ( временски период у коме су средства потребна и рокови у којима су потребна) ;
* начину праћења реализације програма и евалуације резултата ;
* претходном и будућем финансирању организације и програма.

Предлози програма разматрају се ако су испуњени следећи формални критеријуми:

* да је уз предлог програма образац за пријаву у којој су наведене најосновније информације о организацији и предложеном програму (назив, временско трајање, финансијски износ тражених средстава) и које је потписало лице овлашћено за заступање организације;
* да је предлог програма који је поднет на утврђеном обрасцу (апликационом формулару), читко попуњеном, језиком и писмом у службеној употреби;
* да је потпун;
* да је поднет у прописаном року.

Спортски савез општине Владичин Хан, дужан је да обавести све потенцијалне кориснике буџетских средстава из области спорта спорта о роковима предаје потребне документације, као и о потребним условима за одобравање буџетских средстава за наредну годину. Уз предлог програма подноси се документација којом се доказује испуњеност услова за реализацију програма.

 Предлагач програма потребну документацију доставља Комисији за спорт општине Владичин Хан, у запечаћеној коверти, препорученом поштом или лично, на адресу Општинске управе Владичин Хан. Предња страна коверте са предлогом програма мора садржати најмање следеће податке: 1) назив програма, 2 ) назив подносиоца предлога програма, 3) адреса подносиоца предлога програма, 4 )напомену да се не отвара пре истека рока из јавног позива. Образац предлога програма и документација која се доставља уз предлог програма морају бити попуњени и достављени у три примерка.

 Општинско веће општине Владичин Хан може изузетно одобрити одређени ***ПОСЕБНИ*** програм у области спорта и на основу поднетог предлога програма у току године, без јавног позива, у случају када је у питању програм од посебног значаја, а подносе га носиоци програма, или када је у питању програм који није из објективних разлога могао бити поднет у складу са прописаним роковима или је садржај програма такав да може бити успешно реализован само од стране одређеног носиоца програма.

**НАЧИН ОДОБРАВАЊА ПРОГРАМА И ДОДЕЛЕ СРЕДСТАВA**

**Члан 17.**

За категорисање спортских клубова на основу Правилника о категоризацији спортских удружења (клубова) из области такмичарског спорта општине Владичин Хан, као и израду предлога Правилника финансирања/суфинансирања спортских удружења (клубова) која нису категорисана (такмичарски спорт-додатни програми), као и за посебне програме који нису у такмичарском систему, Општинско веће општине Владичин Хан образује Комисију за спорт. У раду комисије за спорт учествују представници Спортског савеза општине Владичин Хан и општине Владичин Хан.

Комисија има председника и четри члана.

Задаци Комисије за спорт су:

-израда предлога Правилника о суфинансирању грађана из области спорта у општини Владичин Хан

-израда предлога Јавног конкурса о суфинансирању грађана из области спорта у општини Владичин Хан

Комисија врши категоризацију спортских удружења (клубова), на основу Правилника о категоризацији спортских удружења (клубова) из области такмичарског спорта општине Владичин Хан.

 На основу извршене категоризације Комисија за спорт врши бодовање сваке селекције коју клуб има у такмичарском систему за коју се и врши суфинансирање. Као стуб рада сваке спортске организације узима се постојање сениорске селекције, која се као таква и највише вреднује у систему такмичења.

* бодовање на основу **ранга** такмичења:

**1. КОЛЕКТИВНИ СПОРТОВИ (сениори)**

|  |  |  |  |  |
| --- | --- | --- | --- | --- |
| **Ранг такмичења** |  **I категорија****(бодови)** | **II категорија****(бодови)** | **III категорија****(бодови)** | **IV категорија****(бодови)** |
| I лига Србије | **150** | **110** | **70** | **30** |
| II лига Србије | **140** | **100** | **60** | **25** |
| III лига Србије | **130** | **90** | **50** | **20** |
| IV лига Србије | **120** | **80** | **40** | **15** |
| V лига Србије | **110** | **70** | **30** | **10** |
| VI лига Србије | **100** | **60** | **20** | **5** |

**2. ПОЈЕДИНАЧНИ СПОРТОВИ (сениори)**

|  |  |  |  |  |
| --- | --- | --- | --- | --- |
| **Ранг такмичења** |  **I категорија****(бодови)** | **II категорија****(бодови)** | **III категорија****(бодови)** | **IV****категорија****(бодови)** |
| I РАНГНосилац медаље и учешће на О.И. и светском првенству | 1.место:2.место:3.место:Учешће: | **150****140****130****120** | **110****100****90****80** | **70****60****55****50** | **33****30****28****26** |
| II РАНГНосилац медаље и учешће на европском првенству и Светском купу | 1.место:2.место:3.место:Учешће: | **110****105****100****95** | **70****65****60****55** | **45****40****35****30** | **25****23****20****18** |
| III РАНГНосилац медаље са Универзијаде, Медитеранског и Балканског првенства  | 1.место:2.место:3.место: | **90****85****80** | **50****45****40** | **25****20****15** | **15****13****10** |
| IV РАНГI место првенства државе | **70** | **35** | **13** | **8** |
| V РАНГII место првенства државе | **60** | **30** | **10** | **5** |
| VI РАНГIII место првенства државе и првак у региону | **50** | **25** | **7** | **3** |
| VII РАНГ II и III место у региону | **40** | **20** | **5** | **1** |

**БРОЈ БОДОВА СЕ МНОЖИ КОЕФИЦИЈЕНТОМ РАНГА ТАКМИЧЕЊА:**

**КОЛЕКТИВНИ СПОРТОВИ**

Код колективних спортова бодује се ранг такмичења у последњој сезони сезону:

**Спортови са 6 рангова:**

I РАНГ Х 3,5

II РАНГ Х 3

III РАНГ Х 2,5

IV РАНГ Х 2

V РАНГ Х 1,5

VI РАНГ Х 1

**Спортови са 5 рангова:**

I РАНГ Х 3

II РАНГ Х 2,5

III РАНГ Х 2

IV РАНГ Х 1,5

V РАНГ Х 1

**Спортови са 4 ранга:**

I РАНГ Х 2,5

II РАНГ Х 2

III РАНГ Х 1.5

IV РАНГ Х 1

**Спортови са 3 ранга:**

I РАНГ Х 2

II РАНГ Х 1.5

III РАНГ Х 1

**Спортови са 2 ранга:**

I РАНГ Х 1.5

II РАНГ Х 1

**Спортови са 1 рангом:**

I РАНГ Х 1

**ПОЈЕДИНАЧНИ СПОРТОВИ**

Код појединачних спортова узима се у обзир најбољи резултат остварен предходној години.

I РАНГ Х 3,5

II РАНГ Х 3

III РАНГ Х 2,5

IV РАНГ Х 2

V РАНГ Х 1,5

VI и VII РАНГ Х 1

**Програм рада са млађим селекцијама (јуниори, кадети, пионири)**

 Под програмом рада са млађим категоријама подразумева се организован, стручно вођен и систематски рад са пионирским, кадетским и јуниорским селекцијама у спортским организацијама.

 За екипе које немају сениорску екипу за бодовање степена такмичења примењује се најнижи ранг у табели.

Категоризација за млађе селекције иста је као и за сениорску селекцију

 Комисије могу да о одређеном питању прибаве стручно мишљење од стране истакнутих стручњака или одговарајућих организација.

**КОЛЕКТИВНИ СПОРТОВИ (јуниори)**

|  |  |  |  |  |
| --- | --- | --- | --- | --- |
| **Ранг такмичења** |  **I категорија****(бодови)** | **II категорија****(бодови)** | **III категорија****(бодови)** | **IV категорија****(бодови)** |
| I лига Србије | **90** | **66** | **42** | **18** |
| II лига Србије | **84** | **60** | **36** | **15** |
| III лига Србије | **78** | **54** | **30** | **12** |
| IV лига Србије | **72** | **48** | **24** | **9** |
| V лига Србије | **66** | **42** | **18** | **6** |
| VI лига Србије | **60** | **36** | **12** | **3** |

**ПОЈЕДИНАЧНИ СПОРТОВИ (јуниори)**

|  |  |  |  |  |
| --- | --- | --- | --- | --- |
| **Ранг такмичења** |  **I категорија****(бодови)** | **II категорија****(бодови)** | **III категорија****(бодови)** | **IV категорија****(бодови)** |
| I РАНГНосилац медаље и учешће на О.И. и светском првенству | 1.место:2.место:3.место:Учешће: | **90****84****78****72** | **66****60****54****48** | **42****36****33****30** | **19.8****18****16.8****15.6** |
| II РАНГНосилац медаље и учешће на европском првенству | 1.место:2.место:3.место:Учешће: | **66****63****60****57** | **42****39****36****33** | **27****24****21****18** | **15****13.8****12****10.8** |
| III РАНГНосилац медаље са Универзијаде, Медитеранског и Балканског првенства | 1.место:2.место:3.место: | **54****51****48** | **30****27****24** | **15****12****9** | **9****7.8****6** |
| IV РАНГI место првенства државе | **42** | **21** | **7.8** | **4.8** |
| V РАНГII место првенства државе | **36** | **18** | **6** | **3** |
| VI РАНГIII место првенства државе и првак у региону | **30** | **15** | **4.2** | **1.8** |
| VII РАНГ II и III место у региону | **24** | **12** | **3** | **0.6** |

**КОЛЕКТИВНИ СПОРТОВИ (кадети)**

|  |  |  |  |  |
| --- | --- | --- | --- | --- |
| **Ранг такмичења** |  **I категорија****(бодови)** | **II категорија****(бодови)** | **III категорија****(бодови)** | **IV категорија****(бодови)** |
| I лига Србије | **75** | **55** | **35** | **15** |
| II лига Србије | **70** | **50** | **30** | **12.5** |
| III лига Србије | **65** | **45** | **25** | **10** |
| IV лига Србије | **60** | **40** | **20** | **7.5** |
| V лига Србије | **55** | **35** | **15** | **5** |
| VI лига Србије | **50** | **30** | **10** | **2.5** |

 **ПОЈЕДИНАЧНИ СПОРТОВИ (кадети)**

|  |  |  |  |  |
| --- | --- | --- | --- | --- |
| **Ранг такмичења** |  **I категорија****(бодови)** | **II категорија****(бодови)** | **III категорија****(бодови)** | **IV категорија (бодови)** |
| I РАНГНосилац медаље и учешће на О.И. и светском првенству | 1.место: 2.место:3.место:Учешће: | **75****70****65****60** | **55****50****45****40** | **35****30****27.5****25** | **16.5****15****14****13** |
| II РАНГНосилац медаље и учешће на европском првенству | 1.место: 2.место:3.место:Учешће: | **55****52.5****50****47.5** | **35****32.5****30****27.5** | **22.5****20****17.5****15** | **12.5****11.5****10****9** |
| III РАНГНосилац медаље са Универзијаде, Медитеранског и Балканског првенства | 1.место: 2.место:3.место: | **45****42.5****40** | **25****22.5****20** | **12.5****10****7.5** | **7.5****6.5****5** |
| IV РАНГI место првенства државе | **35** | **17.5** | **6.5** | **4** |
| V РАНГII место првенства државе | **30** | **15** | **5** | **2.5** |
| VI РАНГIII место првенства државе и првак у региону | **25** | **12.5** | **3.5** | **1.5** |
| VII РАНГ II и III место у региону | **20** | **10** | **2.5** | **0.5** |

**КОЛЕКТИВНИ СПОРТОВИ (пионири, млађи пионири, петлићи)**

|  |  |  |  |  |
| --- | --- | --- | --- | --- |
| **Ранг такмичења** |  **I категорија****(бодови)** | **II категорија****(бодови)** | **III категорија****(бодови)** | **IV категорија (бодови)** |
| I лига Србије | **60** | **44** | **28** | **12** |
| II лига Србије | **56** | **40** | **24** | **10** |
| III лига Србије | **52** | **36** | **20** | **8** |
| IV лига Србије | **48** | **32** | **16** | **6** |
| V лига Србије | **44** | **28** | **12** | **4** |
| VI лига Србије | **40** | **24** | **8** | **2** |

**ПОЈЕДИНАЧНИ СПОРТОВИ (пионири, млађи пионири, петлићи)**

|  |  |  |  |  |
| --- | --- | --- | --- | --- |
| **Ранг такмичења** |  **I категорија****(бодови)** | **II категорија****(бодови)** | **III категорија****(бодови)** | **IV категорија (бодови)** |
| I РАНГНосилац медаље и учешће на О.И. и светском првенству | 1.место:2.место:3.место:Учешће: | **60****56****52****48** | **44****40****36****32** | **28****24****22****20** | **13.2****12****11.2****10.4** |
| II РАНГНосилац медаље и учешће на европском првенству | 1.место:2.место:3.место:Учешће: | **44****42****40****38** | **28****26****24****22** | **18****16****14****12** | **10****9.2****8****7.2** |
| III РАНГНосилац медаље са Универзијаде, Медитеранског и Балканског првенства | 1.место:2.место:3.место: | **36****34****32** | **20****18****16** | **10****7.2****6** | **6****5.2****4** |
| IV РАНГI место првенства државе | **28** | **14** | **5.2** | **3.2** |
| V РАНГII место првенства државе | **24** | **12** | **4** | **2** |
| VI РАНГIII место првенства државе и првак у региону | **20** | **10** | **2.8** | **1.2** |
| VII РАНГ II и III место у региону | **16** | **8** | **2** | **0.4** |

БРОЈ БОДОВА СВАКЕ МЛАЂЕ КАТЕГОРИЈЕ МНОЖИ СЕ СА СЕНИОРСКИМ КОЕФИЦИЈЕНТОМ

Ради што реалнијег сагледавања трошкова такмичења које клубови имају, на бодове освојене за сваку селекцију на основу ранга такмичења додају се бодови по основу следећих шест критеријума:

* **Број играча у првој постави**

Број играча директно утиче на ***трошкове путовања, трошкове опреме, исхране на такмичењима, трошкове регистрације*** и друго, тако да код колективних спортова за сваког играча прве поставе по свакој селекцији припада:

* фудбалском клубу 9 бода
* осталим клубовима и појединачним спортовима 3 бода
* **Раздаљина до места одржавања утакмица**

Седишта противничких екипа директно утичу на трошкове путовања као и на трошкове исхране на такмичењима. Рачунају се само путовања која директно падају на терет клуба и то код екипних километража за сезону 2015/2016 а код појединачних километража на бази такмичарског календара за 2016. годину.

У обзир се узима километража коју клубови имају прећи приликом гостовања на редовним такмичењима за све селекције и то, тако да се код екипних спортова, осим за стонотениски клуб за сваких 50 км рачуна по **1** бод а код појединачних као и код стонотениског клуба за сваких 150 км.

* **Масовност спортске гране на територији државе**

- Грански спортски савези које чине до 100 клубова …........... **5** бодова

- Грански спортски савези које чине од 101-200 клубова……. **10** бодова

- Грански спортски савези које чине од 201-300 клубова….... **20** бодова

- Грански спортски савези које чине од 301-500 клубова…….. **30** бодова

- Грански спортски савези које чине од 501-1.000 клубова…..**40** бодова

- Грански спортски савези које чине од 1001-1.500 клубова….**50** бодова

- Грански спортски савези које чине преко 1.500 клубова…... **60** бодова

* **Трошкови суђења**

Таксе за службена лица директно утичу на повећање трошкова

клубова јер су то трошкови који се морају измирити приликом сваке утакмице/такмичења где се клуб појављује као домаћин, те као такви утичу директно на износ неопходних средстава сваком клубу за нормално функционисање током такмичарске сезоне.

 Због значајне разлике у висини судијских трошкова код појединих клубова, систем доделе бодова је следећи:

Код млађих селекција екипних спортова и за сениорску и млађе стонотениског клуба ''Морава'' додаје се по **1** бод за сваку утакмицу на домаћем терену, код сениорске екипе одбојкашких клубова додаје се **2** бода по утакмици, код рукометних клубова **4** бода по утакмици, код кошаркашког клуба **15** бодова по утакмици и код фудбалског клуба **15** бодова по утакмици (свуда се рачунају само утакмице на домаћем терену).

 Код појединачних спортова додаје се по **10** бодова за свако такмичење које се одржава у њиховој организацији на територији општине.

\*НАПОМЕНА: По завршетку одигране утакмице клубови тј. секретар клуба је у обавези да поседује записник са утакмице и копију достави уз правдање утрошених средстава из Буџета општине Владичин Хан по преносу.

* **Посебан систем такмичења и одржавање терена**

Како је код појединачних спортова систем такмичења посебан у виду целодневног трајања такмичења што директно утиче на појаву трошкова смештаја, клубу припада по **2** бода за свако такмичење удаљено 300 км и више у једном правцу на име трошкова смештаја.

 За трошкове који се јављају због обавезног достављања статистичких података на званичном сајту КСС за време трајања утакмице (плаћање статистичара на утакмицама) као и обавезног снимања KK клубу се додаје **30** бодова.

 Како фудбалски клуб има специфично одржавање терена у току целе године, које искључиво пада на терет клуба, као и одржавање опреме и управне зграде, овом клубу се додаје на име трошкова одржавања **150** бодова.

Због посебног интереса локалне самоуправе у виду развоја клуба са најдужом традицијом на територији општине, а сходно тренутним условима које клуб има и капацитетима којима располаже, Српском фудбалском клубу „Морава Хан“ додаје се **150** бодова.

* **Стимулација за афирмацију женског спорта, клубови који имају:**

80% - 100% жена **5** бода

60% - 79% жена **3** бода

До 59% жена **1** бод

Систем расподеле средстава на основу освојених бодова вршиће се на следећи начин:

Укупна маса за такмичарски спорт X број бодова клуба / бројем укупних бодова свих клубова.

Спортским организацијама које се суфинансирају на овај начин, обезбеђују се средства за редован програм у складу са могућностима буџета Општине.

На основу Правилника о финансирању/суфинансирању у области спорта општине Владичин Хан, Комисија за спорт утврђује предлог финансирања/суфинансирања спортских удружења (клубова) у области спорта и доставља Општинском већу општине Владичин Хан на разматрање и доношење Одлуке. О раду Комисије води се записник, који потписују председник и чланови комисије. Коначну одлуку о финансирању/суфинансирању спортских удружења (клубова) у области такмичарског спорта доноси Општинско веће општине Владичин Хан. Непотпуни предлози програма не враћају се подносиоцу предлога.

**Члан 18.**

 Предлог да се програм не прихвати и не одобре средства Комисија даје у следећим случајевима :

* програм није довољно релевантан са становишта остваривања општег интереса у области спорта;
* финансијске и оперативне могућности подносиоца програма нису довољне.
* Не испуњава услове Правилником о категоризацији спортских организација.

**Члан 19.**

 О одобрењу програма одлуку доноси општинско веће општине Владичин Хан, на предлог Комисије за Спорт Општине Владич Хан.

**Члан 20.**

 Са спортским удружењем (клубом) који је категорисан и коме су одобрена средства у области редовних програма за такмичарски спорт, као и са подносиоцем одобреног програма на основу Одлуке из чл.19 овог Правилника Општинско веће овлашћује Председника Општине да закључи уговоре са носиоцима одобрених годишњих и посебних програма.

 Ако су одобреном програму, према критеријумима утврђеним овим правилником додељена мања средства за реализацију од средстава наведених у буџету предлога програма, носилац програма, пре закључења уговора, усклађује буџет програма са висином расположивих средстава и доставља општинској управи општине Владичин Хан допуну, односно измену буџета предлога програма, или доказ да је обезбедио додатна средства за реализацију програма, најкасније у року од осам дана.

**Члан 21.**

 Одобрени износ средстава преноси се Спортском Савезу општине Владичин Хан за реализацију посебних програма и спортским удружењима у складу са уговором.

**ИЗВЕШТАЈ О ПОТРОШЊИ СРЕДСТАВА И РЕАЛИЗАЦИЈИ ПРОГРАМА**

**Члан 22.**

 Спортска удружења (клубови), као и носиоци одобрених програма обавезни су да Општинској управи општине Владичин Хан извештавај о утрошку средстава и доставе потребну документацију, а на начин који је дефинисан уговором и на прописаном обрасцу.

 Наредна авансна уплата буџетских средстава се неће вршити за она спортска удружења (клубове), уколико нису у року од три недеље од дана преноса средстава извршили правдање адекватном документацијом.

 Спортска удружења (клубови), као и подносиоци одобреног програма у завршном извештају врше процену постигнутих резултата са становишта постављених циљева.

 Општина Владичин Хан може обуставити даље финансирање програма, односно једнострано раскинути уговор, ако корисник средстава не достави извештај и адекватну документацију у роковима предвиђеним уговором.

**Члан 23.**

Уколико носилац програма не утроши одобрена средства на годишњем нивоу, у обавези је да по подношењу завршног извештаја изврши повраћај средстава у буџет општине Владичин Хан.

**Члан 24.**

Спортска удружења (клубови), као и носиоци одобрених програма, најмање једном годишње чине доступним јавности извештаје о свом раду .

 Извештај из претходног става може се објавити и на интернет сајту спортског удружења (клуба), односно носиоца програма, или на интернет сајту Спортског савеза општине Владичин Хан.

На свим документима и медијским промоцијама везаним за реализовање програма, мора бити истакнуто да се програм финансира средствима из буџета општине.

**КОНТРОЛА ПОТРОШЊЕ СРЕДСТАВА И РЕАЛИЗАЦИЈЕ ПРОГРАМА**

**Члан 25.**

 Спортско удружење (клуб) коме су средства додељена за такмичарски спорт и носилац одобреног програма води све потребне евиденције које Општинској управи општине Владичин Хан омогућавају спровођење контроле утрошка средстава и реализације програма.

 Носилац програма је у обавези да овлашћеним лицима Општинске управе општине Владичин Хан омогући увид у целокупну документацију и у поступку контроле пружи сва потребна обавештења.

**Члан 26.**

 Спортско удружење (клуб) коме су средства додељена за такмичарски спорт и носилац одобреног програма дужан је да наменски користи средства добијена из буџета општине Владичин Хан.

**Члан 27.**

 Измене у погледу одобрених средстава за реализацију програма, могу се извршити ако се тиме не угрожава циљ програма.

 Захтев за сагласност на измене подноси се стручној комисији која може дати сагласност.

**Члан 28.**

 Одобрено, односно започето финансирање реализације програма може се обуставити ако подносилац одобреног програма у роковима утврђеним уговором о реализовању програма, није доставио извештај са потребном комплетном документацијом о остваривању програма или делова програма и коришћењу средстава буџета општине Владичин Хан.

**Члан 29.**

 Ако програм није успешно реализован, носилац програма обавештава Општинску управу општине Владичин Хан о мерама које су предузете ради утврђивања одговорности због неуспешног реализовања одобреног пројекта.

**Члан. 30**

 За реализацију редовних програма потребно је да спортске огранизације и удружења располажу минимом ванбуџетских средстава у износу од 10% у виду донације и спонзорства.

**ЗАВРШНЕ ОДРЕДБЕ**

**Члан 31.**

Спортски клуб који у току такмичарске сезоне промени ранг такмичења у смислу преласка у нижи ранг такмичења или престане да се такмичи у сезони за коју су му и додељена средства, Општинско веће СО Владичин Хан ће накнадно одлучивати о задржавању позиција у погледу додељених средстава за преосталу такмичарску сезону и уколико дође до смањења додељене апропријације, та средства се могу доделити неком другом клубу зависно од процењених потреба, или се определити за неке друге намене које се финансирају преко Буџетског фонда за спорт сходно одговарајућој економској класификацији.

Начин измена и допуна Правилника о финансирању/суфинансирању у области спорта уређује Општинско веће општине Владичин Хан, на начин на који је Правилник и усвојен.

**Члан 32.**

Ступањем на снагу овог Правилника о финансирању/суфинасирању програма у области спорта општине Владичин Хан, престаје да важи Правилник о суфинансирању спортских организација, бр.**06-20/1/2015-01.**

**Члан 33.**

Правилник о финансирању/суфинасирању програма у области спорта општине Владичин Хан биће објављен на огласној табли и сајту општине Владичин Хан.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ: 06-13/7/2016-01**

 **П Р Е Д С Е Д Н И К,**

 **За тачност отправка одговара, Бранислав Тошић**

 **Марија Станојевић**